Jeesuksen ylösnousemuksen kirkko

Jeesuksen ylösnousemuksen kirkko eli Kristuksen ylösnousemuksen basilika (liet. Prisikėlimo bažnyčia) on vuosina 1934–1940 ja 1993−2005 rakennettu art deco-tyylinen Bauhaus-koulukuntaa edustava katolinen kirkko Kaunasin kaupungissa Liettuassa. Kirkon on suunnitellut vuonna 1933 arkkitehti Kārlis Reisons. Natsi-Saksa käytti sitä toisen maailmansodan miehityksen aikana vuodesta 1940 lähtien paperivarastona ja Neuvostoliiton miehityksen aikaan Josif Stalinin hallitessa vuodesta 1952 Banga-radiotehtaana, jolloin kirkon tornin risti tuhottiin ja kappeli purettiin. Sen rakentamista päätettiin jatkaa vuonna 1988, rakentaminen alkoi vuonna 1993 ja kirkko lopulta vihittiin käyttöön vuonna 2004 ja valmistui vuonna 2005. Kirkkorakennus koostuu kahdesta tornista – korkeampi on 70 metriä korkea, toinen kohoaa pääalttarilta ja sisältää kappelin. Terassille pääsee erityisellä hissillä. Kellarikerroksessa on seurakunnan museo ja hautaholvi. Pyhäkköä käytetään paitsi uskonnollisiin tarkoituksiin myös seremoniallisena kokoontumispaikkana, johon mahtuu jopa 4 000 ihmistä. Näköalatasanne Kirkon matkailullinen merkitys perustuu näköalatasanteeseen, jolta näkee Kaunasin laajasti. Sen lähellä Kaunasin uudella keskusta-alueella ovat Vytautas Suuren sotamuseo, Paholaismuseo ja Mikalojus Konstantinas Čiurlionisin taidemuseo 1920-luvulta. Lähteet Aiheesta muualla http://www.prisikelimas.lt/ Kuvia tai muita tiedostoja aiheesta Jeesuksen ylösnousemuksen kirkko Wikimedia Commonsissa